**Газета «Медицина для Вас» № 04 от 15.06.22**

**Үмітіңді үзбе**

**АИТВ-жұқпасына неліктен тест өту керек:**

1. Егер өміріңде АИТВ-ға байланысты қауіпті жағдайлар болса, тест тапсыру арқылы ағзаңда АИТВ –вирусы бар ма, жоқ па деген қаупіңді сейілтуге болады.
2. Егер кездесіп жүрген жұптар жыныстық қатынасқа презервативсіз түсуді қаласа немесе тұрақты отбасылық жұптар нәрестелі болуды жоспарласа міндетті түрде АИТВ жұқпасының жоқтығына сенімді болу керек.
3. Кейбір адамдар үшін өмір бойы ағзамда АИТВ вирусы бар деген күдікте жүргеннен гөрі АИТВ-ға тексерілііп,ертерек ойынан арылғаны абзал.
4. АИТВ статусының оң нәтижелігін ертерек біліп, уақытында тегін медициналық ем, яғни антиретровирустық терапия алып жұқпаның әрі қарай дамуын дер кезінде тоқтату,ЖИТС дамуын болдыртпау,әрі жақын адамдарыңды осы жұқпаддан қорғау өте дұрыс шешім.
5. Кейбір жағдайда емдеуші дәрігер пациентіне денсаулығына байланысты нақты диагноз, әрі дұрыс ем препараттарын тағайындау үшін АИТВ жұқпасына сынама тапсыруды ұсынады. Бұл жағдайда емдеуші дәрігерден неліктен тапсыру керек екендігін сұрауға құқылысыз .
6. Жүкті әйелдерде АИТВ жұқпасының бастапқы сатысында анықталуы туатын нәрестенің 95-98 % жағдайда дені сау боп туылуына мүмкіндік береді.
7. **Егер әлі де АИТВ сынамасын тапсыру тапсырмау туралы сұрақ тұрса келесі бірнеше сұрақтарға жауап беріңіз:**

-Ағзаңда АИТВ жұқпасы болатындай , өз өміріңде күдікті жағдайлар болды ма? Яғни қорғалмаған жыныстық қатынастар, инъекциялық есірткі тұтыну, есірткі тұтыну кезінде шрицтерді ортақ қолдану және т.б.

Болса, міндетті түрде АИТВ-ға тексерілгеніңіз жөн.

- АИТВ оң нәтижелі болған жағдайда сынама қорытындысын барлығы біледі деп ойлайсыз ба?

Жоқ ,мүлде олай емес.Заң тұрғысынан сынама қорытындысы құпия ақпарат, ол туралы Сіз және медицина қызметкері ғана біледі..Егер Сіз кәмелеттік жасқа толған және қабілетті адам болсаңыз қандай жағдай болмасын Сіздің ВИЧ- статусыңызды дәрігердің ешкімге айтуға құқығы жоқ.

-Оң нәтижелі сынама қорытындысын алғанда не істеу керек екенін білесіз бе?

Бұл жағдайда біздің ЖИТС орталығының мамандары сізге барлық жағынан

көмектеседі.Егер бұрын «ЖИТС» диагнозы үкім ретінде қабылданып келсе, қазір антиретровирустық терапияны қабылдаудың арқасында бұл диагнозбен

өмір сүру көрсеткіші көптеген жылдарға ұзарды.

Осы дертке ұшыраған адам дәрігер ңұсқамаларын бұлжытпай орындағанда, сондай-ақ зиянды дағдылардан арылып, өмір сүру сапасын арттырған

жағдайында кез келген адам АИТВ дертімен де биологиялық қарттық жасқа

дейін өмір сүреді. Ең бастысы, үмітіңді үзбей өзіңе деген сенімің, күш-

жігерің болуы керек.

Ал АИТВ-ға шалдыққандардың емделуі тегін, АИТВ инфекциясының алдын алу шараларының шығыны үкімет тарапынан қаржыландырылады. Сонымен қатар АИТВ инфекциясын жұқтырғандарға, ЖИТС-пен ауыратын науқастарға медициналық-әлеуметтік көмек. құқықтық қорғау, ауруының сипатына байланысты қандай да бір кемсітушілік нысандарына жол бермеуі қарастырылған.

 **Есіңде болсын:** Кез келген тығырықтан шығатын жол болады.

Сондықтан аталған жұқпа бойынша сұрақтар туындаса Нұр-Сұлтан қаласының ЖИТС орталығына хабарласыңыз. Жоғарыда айтылған барлық қызметтер тегін, әрі құпиялық сақталады және жасырын жүргізіледі.

Біздің мекен-жайымыз: І.Есенберлин көшесі 5/1 Сенім телефоны: **38-04-64**

**Нұр-Сұлтан қаласының «ЖИТС-тың алдын алу**

 **және оған қарсы күрес орталығы»**

 **МКҚК –ның маманы Ж.Смағұлова**